stanford-oval/wikipedia huggingface dataset:
The Circle (elokuva)

| The Circle |
| --- | --- |

Ohjaaja:  Frank Borzage
Käsikirjoittaja:  Kenneth B. Clarke
Perustuu:  W. Somerset Maughamin näytelmään
Tuotantosuunnittelija:  James Basevi
Pääosat:  Eleanor Boardman Malcolm McGregor Alec B. Francis Eugenie Besserer
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   22. syyskuuta 1925
Kesto:  60 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
The Circle on vuonna 1925 ensi-iltansa saanut Frank Borzagen ohjaama yhdysvaltalainen mykkä draamaelokuva, jonka pääosissa ovat Eleanor Boardman, Malcolm McGregor, Alec B. Francis ja Eugenie Besserer. The Circle on myös Joan Crawfordin varhaisimmista elokuvarooleista. Metro-Goldwyn-Mayer tuotti ja jakeli elokuvan.
Elokuvan käsikirjoituksen oli laatinut Kenneth B. Clarke W. Somerset Maughamin samannimisen näytelmän The Circle (1921) pohjalta. Vuoden 1921 Broadway-näytelmässä pääosia näyttelivät John Drew Jr. ja Mrs. Leslie Carter; The Circle oli Drewin viimeinen esiintyminen New Yorkin teatterissa. Näytelmää esitettiin Selwyn Theatressa 175:n esityksen ajan.
The Circle kuvattiin Metro-Goldwyn-Mayerin studioilla Kalifornian Culver Cityssä. Elokuva sai ensi-iltansa Yhdysvalloissa 22. syyskuuta vuonna 1925. Maanlaajuinen ensi-ilta oli 2. joulukuuta 1925.
The Circle on säilynyt erittäin hyvässä kunnossa nykypäivään. Metro-Goldwyn-Mayer filmatisoi The Circle -näytelmän uudelleen vuonna 1930 nimellä Strictly Unconventional, joka on yksi varhaisimmista äänielokuvista. Strictly Unconventional julkaistiin myös mykkäelokuvana.
The Circle julkaistiin DVD:lle Yhdysvalloissa 6. marraskuuta vuonna 2012.
Juoni

1890-luvulla nuori Lady Catherine (Joan Crawford) jättää aviomiehensä Cliven (Derek Glynne) ja poikansa Arnoldin (Buddy Smith) rakastajansa Hughie Porteousin (Frank Braidwood) tähden, joka oli ollut Cliven bestman häissä. 30 vuotta myöhemmin nuori Elizabeth (Eleanor Boardman) on tullut samanlaisen valinnan eteen aviomiehensä (nyt kasvanut Arnold (Creighton Hale)) ja rakastajansa Edward "Teddy" Luttonin (Malcolm McGregor) väliltä. Sillä välin Arnoldin äiti Lady Catherine (Eugenie Besserer) ja hänen rakastajansa lordi Hugh Porteous (George Fawcett) ovat tulossa vierailulle.
Näyttelijät

| 0 | 1 | 2 |
| --- | --- | --- |
|  Eleanor Boardman  | … |  Elizabeth Cheney   |
|  Malcolm McGregor  | … |  Edward "Teddy" Lutton   |
|  Alec B. Francis  | … |  Lordi Clive Cheney   |
|  Eugenie Besserer  | … |  Lady Catherine "Kitty" Cheney   |
|  George Fawcett  | … |  Lordi Hugh "Hughie" Porteous   |
|  Creighton Hale  | … |  Arnold Cheney   |
|  Otto Hoffman  | … |  Dorker   |
|  Eulalie Jensen  | … |  Rouva Alice Shenstone   |
|  Buddy Smith  | … |  Nuori Arnold   |
|  Joan Crawford  | … |  Nuori Lady Catherine   |
|  Frank Braidwood  | … |  Nuori Hugh Porteous   |
|  Derek Glynne  | … |  Nuori Clive Cheney   |
Aiheesta muualla

The Circle Internet Movie Databasessa (englanniksi)
The Circle Elonet.
The Circle AllMoviessa. (englanniksi)
Tomasz Makowski

| Tomasz Makowski |
| --- | --- |

Henkilötiedot
Syntynyt: 1970
Aiheesta muualla
Löydä lisää kirjailijoitaKirjallisuuden teemasivulta
Tomasz Artur Makowski (IPA [ˈtɔmaʃ ˈartur maˈkɔfsci], s. 1970) on puolalainen kirjastonhoitaja ja historioitsija sekä vuodesta 2007 lähtien Puolan kansalliskirjaston johtaja. Hän on myös luennoija Kardinaali Stefan Wyszyński Yliopistossa (UKSW). Kirjoitti kolme kirjaa ja lukuisia artikkeleita.
Aiheesta muualla

Wikimedia Commonsissa on kuvia tai muita tiedostoja aiheesta .
Tomasz Makowski bio on The Fryderyk Chopin Institute webpage (Arkistoitu – Internet Archive) (englanniksi)
Biogram na stronie Instytutu Nauk Historycznych (Arkistoitu – Internet Archive) (puolaksi)
Tampereen yhteiskoulun lukio

Tampereen yhteiskoulun lukion rakennus Koulukadun puolelta kuvattuna. Talo on suojeltu rakennustaiteellisin, kulttuurihistoriallisin ja maisemallisin perustein.
Tampereen yhteiskoulun lukio (lyh. TYK) on tamperelainen yksityinen lukio. Koulu perustettiin vuonna 1895 oppikouluksi, mutta peruskoulu-uudistuksen jälkeen se on jatkanut vain lukiona. Koulun rakennukset sijaitsevat Hallituskadun varrella Tampereen keskustassa.
Tampereen yhteiskoulun lukiolla on ollut ilmaisutaidon erityistehtävä 1990-luvun alusta. Nykyisin koulua ylläpitää Tampereen yhteiskoulun säätiö.
Historiaa

Koulun perustamislupa saatiin 29. toukokuuta 1895, ja E. A. Kranckin suunnittelema koulurakennus valmistui kuusi vuotta myöhemmin. Rakennus toimi sisällissodassa yhtenä punaisten viimeisistä linnakkeista, ja sen kellari (nykyinen ruokala) toimi vankityrmänä. Vuosien 1904 ja 1939 välillä koulu sai niin oikeuden päästää oppilaita korkeakouluun, antaa peruskoulun[lähde? ] päättötodistuksen, kuin oikeuden koulun kahdentamiseenkin, sekä peruskoulun että lukion osalta. Jaakko Tähtisen suunnittelema koulun lisärakennus valmistui vuonna 1959.
Toimintamuoto muutettiin yksityiseksi lukioksi vuonna 1976. Tätä ennen koulu toimi yksityisenä oppikouluna. Valtakunnallisen ilmaisutaidon erityistehtävän koulu sai vuonna 1991 ja oman opetussuunnitelmansa 1993.
Vuonna 2009 Tampereen yhteiskoulun säätiö osti lukiolle lisärakennukseksi vastapäätä olevan vanhan reaalilyseon rakennuksen.
Kirjallisuutta

Koulun ensimmäisen rehtorin Kaarlo Tiililän päiväkirjoista on julkaistu hänen pojanpoikansa Paul Tiililän kokoama teos Rehtorin päiväkirjat, joka käsittelee koulun historiaa vuosilta 1899–1936.
Musikaalit

Keväällä 2011 koulu osallistui televisiokanava Nelosen Stage-ohjelmaan, jossa etsittiin Suomen parasta koulumusikaalia. Tuomas Uusitalon valmentama lukion oppilaista koottu ryhmä voitti kilpailun ja pääsi esiintymään elokuussa Linnanmäen Peacock-teatteriin.
Kevääseen 2017 mennessä koululle oli tullut jo tavaksi tuottaa musikaaliproduktio ensisijaisesti toisen vuoden opiskelijoiden sekä ilmaisutaito-opettajien johdolla. Vuosien aikana nuoret olivat toteuttaneet muun muassa musikaalit #FEIMI – Ihan liekeissä sekä oman näkemyksensä William Shakespearen Romeosta ja Juliasta. Suomen juhlavuonna opiskelijat ottivat käsittelyynsä tamperelaisen näytelmäkirjailija Sirkku Peltolan teoksen Suruttomat, joka on Peltolan musikaalisovitus Minna Canthin Työmiehen vaimosta Tampereen Työväen Teatterille vuonna 2004. Produktiossa oli mukana noin sata nuorta niin näyttämötyön, tanssin, musiikin, tuotannon kuin puvustuksen ja lavastuksenkin osalta, sekä viisi opettajaa. Kuusi esitystä Hällä-näyttämöllä olivat menestys, joka pian johti yhteistyöhön Tampereen Teatterin kanssa: Suruttomat teki viisi esitystä teatterin Frenckell-näyttämöllä huhtikuussa 2018.
Vuonna 2018 Tampereen Yhteiskoulun lukio teki yhteistyössä Tampereen Teatterin kanssa musikaalin nimeltä Kahdeksantoista. Näytelmässä sisällissodan tapahtumia tarkasteltiin nuorten naisten näkökulmasta, rinnastaen vuodet 1918 ja 2018. Lavalla nähtiin 17 tykkiläistä naisnäyttelijää ja esityksissä soitti 10 muusikkoa. Käsikirjoitus oli opiskelijoiden käsialaa sekä musikaalin kappaleet olivat pääosin opiskelijoista koostuvan bändin sanoittamia ja säveltämiä. Maskeerauksen ja sen toteutuksen sekä puvustuksen suunnittelun hoitivat myös koulun opiskelijat. Myös tuotantotiimi koostui pääosin tykkiläisistä. Näytelmä sai ensi-iltansa 24. tammikuuta 2018 Frenckell-näyttämöllä. Esityksiä oli kahdeksan, joista kaikki olivat loppuunmyytyjä. Näytelmän vastaanotto oli erinomainen, ja se keräsi paljon kiitosta niin yleisöltä kuin myös paikallisilta kriitikoilta.[lähde? ]
Tunnettuja koulussa opiskelleita

Tampereen yhteiskoulun lukiosta on valmistunut useita tunnettuja suomalaisia.
Eva Adamson, näyttelijä
Ronja Alatalo, näyttelijä
Noora Hautakangas, juontaja, malli, Miss Suomi
Timo Hellenberg, tohtori, kriisinhallinnan asiantuntija
Vilja-Tuulia Huotarinen, kirjailija
Emmi Itäranta, kirjailija
Markus Järvenpää, näyttelijä
Leevi Kauppi, yritysjohtaja, maanviljelysneuvos
Risto Korhonen, näyttelijä
Eemu Korpela, näyttelijä
Anna Lipponen, näyttelijä
Tiina Lymi, näyttelijä-käsikirjoittaja
Toni Nikka, näyttelijä
Sinikka Nopola, kirjailija
Tiina Nopola, kirjailija
Joonas Nordman, näyttelijä-käsikirjoittaja
Riikka Purra, ministeri
Atte Reunanen, näyttelijä
Salla Simukka, kirjailija
Arttu Soilumo, näyttelijä, tanssija
Teija Sopanen, tv-kuuluttaja, Miss Suomi
Mandimai Sundberg, sisällöntuottaja ja somevaikuttaja
Waltteri Torikka, oopperalaulaja
Tiia Vanhatapio, vaatesuunnittelija
Erika Vikman, laulaja, vuoden 2016 tangokuningatar
Maria Ylipää, näyttelijä ja laulaja
Numerotietoja

Opettajia: yli 50
Opiskelijoita: Yli 900
Ensisijaisesti pyrkineitä: 362
Vuosittain kouluun otettavia: 250
Ylioppilaita: 250
Laudatur-arvosanoja: 140 (13,7 % kaikista arvosanoista)
Lakitettujen keskimääräinen kurssimäärä: 79
Järjestettyjen kurssien määrä: 834
Valmistuneita lukiodiplomeita: n. 30
Aiheesta muualla

Tampereen yhteiskoulun lukio
Tears on Tape

| Tears on Tape HIM |
| --- | --- | --- |

Studioalbumin tiedot
 Äänitetty : 2012
 Julkaistu: 26. huhtikuuta 2013
 Tuottaja(t): Tim Palmer, Hiili Hiilesmaa
 Tyylilaji: love metal, goottimetalli, goottirock
 Kesto: 40.56
 Levy-yhtiö: DoubleCross (UK) Razor & Tie (USA) Universal (EU)
Listasijoitukset
  Suomen virallinen lista: 2.
HIM:in muut julkaisut
| Screamworks: Love in Theory and Practice 2010 | Tears on Tape 2013 |   |
Tears on Tape on HIM-yhtyeen kahdeksas albumi, joka julkaistiin 26. huhtikuuta 2013. Stefan Lindfors on ohjannut musiikkivideot kappaleisiin ”Tears on Tape” ja ”Into the Night”. Yhtye palasi Tears on Tapella musiikillisille juurilleen. Kappaleiden kitarat ovat raskaita ja bassot soivat matalista virityksistä, kuten ensimmäisellä albumilla.
Julkaisuviikollaan Tears on Tape debytoi suomessa 2. sijalla ja Yhdysvalloissa 15. sijalla ollen siellä yhtyeen toiseksi paras listasijoitus. [lähde? ]
Kokoonpano

Ville Valo – laulu, rummut ja basso (kappale "Kiss the Void"), piano (kappale "Trapped in Autumn")
Mika Karppinen – rummut
Mikko Lindström – kitara
Mikko Paananen – basso, taustalaulu
Janne Puurtinen – kosketinsoittimet
Arvostelut

About.com:
Allmusic:
Alternative Press:
Artistdirect:
Blabbermouth: 7.5/10
The Guardian:
Imperiumi.net: 7.5/10
Kaaoszine: 4/10
Nuorgam: 77/100
Rumba:
Soundi:
Sputnikmusic:
V2.fi:
Titus Bramble

Titus Bramble
Titus Malachi Bramble (s. 21. heinäkuuta 1981 Ipswich) on englantilainen jalkapalloilija, joka edustaa Englannin Valioliigassa pelaavaa Sunderlandia. Hän on pelipaikaltaan puolustaja.
Uransa Ipswichissä vuonna 1998 aloittanut Bramble siirtyi Newcastleen 7 miljoonalla punnalla heinäkuussa 2002. Hän on myös pelannut kaksi ottelua lainalla Colchester Unitedissa. Kesäkuussa 2007 Bramble siirtyi kolmivuotisella sopimuksella Wiganiin.
185-senttinen Bramble on pelannut Englannin alle 21-vuotiaiden jalkapallomaajoukkuessa 9 ottelua, joissa hän on tehnyt yhden maalin.
Bramble on noussut useasti otsikoihin autolla hurjastelullaan, vuonna 2002 Newcastle jopa hyllytti hänet seitsemäksi viikoksi joukkueesta hurjastelun vuoksi.
22. syyskuuta 2010 Bramble pidätettiin raiskausepäilyjen takia. Hänet kuitenkin vapautettiin ilman syytteitä. Sen sijaan hänen veljensä, jalkapalloilija Tesfaye Bramble todettiin vuonna 2011 syylliseksi raiskaukseen ja tuomittiin neljän ja puolen vuoden vankeuteen.
The Circle (Bon Jovin albumi)

| The Circle Bon Jovi |
| --- | --- | --- |

Studioalbumin tiedot
 Äänitetty : 2008–2009 New Jerseyssä ja Kaliforniassa
 Julkaistu: 30. lokakuuta 2009
 Tuottaja(t): John Shanks, Jon Bon Jovi, Richie Sambora
 Tyylilaji: hard rock
 Kesto: 52.47
 Levy-yhtiö: Island
Listasijoitukset
  1.  6.
Bon Jovin muut julkaisut
| Lost Highway 2007 | The Circle 2009 | Greatest Hits 2010 |
Singlet albumilta The Circle
 ”We Weren’t Born to Follow” Julkaistu: 31. elokuuta 2009  ”Superman Tonight” Julkaistu: 25. tammikuuta 2010  ”When We Were Beautiful” Julkaistu: 20. toukokuuta 2010  ”Work for the Working Man (promo)” Julkaistu: 2010
The Circle on rockyhtye Bon Jovin marraskuussa 2009 julkaistu yhdestoista studio-albumi. Elokuussa 2009 levyltä julkaistiin single ”We Weren’t Born to Follow”, ja vuonna 2010 yhtye aloitti levyn tiimoilta lähes kahden vuoden The Circle -kiertueen. Albumi on Bon Jovin huonoiten menestyneitä. Albumilta nousi kuitenkin suuri hitti ”We Weren’t Born to Follow” ja pieni hitti ”When We Were Beautiful”. Albumia on myyty maailmanlaajuisesti noin 3 miljoonaa kappaletta.[lähde? ]
The Circle debytoi Yhdysvalloissa Billboard 200 -listan ensimmäisellä sijalla. Suomessa se ylsi virallisen albumilistan sijalle 6.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | We Weren’t Born to Follow | Jon Bon Jovi, Richie Sambora | 4.03 |  |  |  |  |  |  |
| 2. | When We Were Beautiful | Bon Jovi, Sambora, Billy Falcon | 5.18 |  |  |  |  |  |  |
| 3. | Work for the Working Man | Bon Jovi, Sambora, Darrell Brown | 4.04 |  |  |  |  |  |  |
| 4. | Superman Tonight | Bon Jovi, Sambora, Falcon | 5.12 |  |  |  |  |  |  |
| 5. | Bullet | Bon Jovi, Sambora | 3.50 |  |  |  |  |  |  |
| 6. | Thorn in My Side | Bon Jovi, Sambora | 4.05 |  |  |  |  |  |  |
| 7. | Live Before You Die | Bon Jovi, Sambora | 4.17 |  |  |  |  |  |  |
| 8. | Brokenpromiseland | Bon Jovi, Sambora, John Shanks, Desmond Child | 4.57 |  |  |  |  |  |  |
| 9. | Love’s the Only Rule | Bon Jovi, Sambora, Falcon | 4.38 |  |  |  |  |  |  |
| 10. | Fast Cars | Bon Jovi, Sambora, Child | 3.16 |  |  |  |  |  |  |
| 11. | Happy Now | Bon Jovi, Sambora, Child | 4.21 |  |  |  |  |  |  |
| 12. | Learn to Love | Bon Jovi, Sambora, Child | 4.39 |  |  |  |  |  |  |
|  |  |  | 52.47 |  |  |  |  |  |  |
| iTunes bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 13. | We Weren’t Born to Follow (Jason Nevins remix)  | Bon Jovi, Sambora | 4.03 |  |  |  |  |  |  |
| 2010 Erikoisversion bonuskappaleet (kansainvälinen) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 13. | We Weren’t Born to Follow (Live)  | Bon Jovi, Sambora | 4.02 |  |  |  |  |  |  |
| 14. | When We Were Beautiful (Live)  | Bon Jovi, Sambora, Falcon | 5.21 |  |  |  |  |  |  |
| 15. | Superman Tonight (Live)  | Bon Jovi, Sambora, Falcon | 5.24 |  |  |  |  |  |  |
| 16. | Love’s the Only Rule (Live)  | Bon Jovi, Sambora, Falcon | 8.59 |  |  |  |  |  |  |
Kokoonpano

Jon Bon Jovi – laulu, kitara
Richie Sambora – kitara, taustalaulu
Hugh McDonald – bassokitara, taustalaulu
David Bryan – koskettimet, taustalaulu
Tico Torres – rummut
Arvostelut

Allmusic:
Entertainment Weekly: C
Rolling Stone:
Titus Calpurnius Siculus

Titus Calpurnius Siculus roomalainen runoilija keisari Neron hallitusaikana. Hänen nimellään on säilynyt seitsemän bukolista runoelmaa, jotka on julkaissut Heinrich Schenkl (1885).
Tomasz Poręba

| Tomasz Poręba |
| --- | --- |

Euroopan parlamentin jäsen
 14.7.2009–  
Ryhmä:  ECR-ryhmä
Henkilötiedot
Syntynyt: 31. maaliskuuta 1973 (ikä 51) Grybów, Puola
Kansalaisuus:  puolalainen
Tiedot
Puolue:  Laki ja oikeus
Tomasz Poręba (s. 31. maaliskuuta 1973 Grybów, Puola) on puolalainen poliitikko. Poręba edustaa Laki ja oikeus-puoluetta. Poręba on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa konservatiivien ja reformistien ryhmää.
Aiheesta muualla

Tomasz Poręba Euroopan parlamentin jäsenet. Euroopan parlamentti.
The Daily Telegraph

| The Daily Telegraph |
| --- | --- |


Lehtityyppi:  Sanomalehti
Kustantaja:  Telegraph Media Group
ISSN:  ISSN 0307-1235 ja 1477-3805
Perustettu:  1855
Päätoimittaja:  Chris Evans 2014–
Sitoutuneisuus:  oikeistolainen, konservatiivinen
Kotikunta:  Lontoo
Kotimaa:   Yhdistynyt kuningaskunta
Sivukoko:  broadsheet
Ilmestymistiheys:  päivittäinen
Kieli:  englanti
Aiheesta muualla
OCLC
Kotisivu
The Daily Telegraphin toimitusrakennus vuonna 1882.
The Daily Telegraph on vuonna 1855 perustettu brittiläinen sanomalehti. Vuonna 2018 sen levikki oli 363 183; seuraavasta vuodesta alkaen lehti ei ole enää osallistunut julkisiin levikintarkastuksiin.
The Daily Telegraph tunnetaan näkökannaltaan oikeistolaisena. Leikillisesti lehteä on usein nimitetty ”Daily Torygraphiksi” (konservatiivipuolueen kannattajien tory-kutsumanimestä).
Historia

The Daily Telegraphin perusti eversti Arthur B. Sleigh vuonna 1855. Hän myi sen pian Joseph Moses Levylle. Hän laski lehden myyntihinnan yhteen pennyyn, ja pian lehti myi enemmän kuin The Times.
Vuonna 1928 Levyn poika, Levy-Lawson, paroni Burnham myi lehden Camrosen varakreiville. Molemmat perheet olivat mukana hallinnossa, kunnes lehti myytiin vuonna 1986 Conrad Blackille.
Vuonna 1937 Telegraphiin liitettiin konservatiivinen The Morning Post. Telegraphin sisarlehti The Sunday Telegraph perustettiin 1961.
Tammikuussa 2004 lordi Black syrjäytettiin lehden omistavan Hollinger Internationalin johtokunnasta ja haastettiin oikeuteen. Telegraph Groupin ostivat veljekset sir David ja Frederick Barclay heinäkuussa 2004 665 miljoonan punnan hintaan.
Aiheesta muualla

Lehden verkkosivut (englanniksi)
The Tomorrow People

| The Tomorrow People |
| --- | --- |
 sarjan alkutunnus
Tyyli:  tieteisfiktio
Kestoaika:  41 min
Luoja(t):  Roger Price (alkup. sarja) Greg Berlanti Phil Klemmer Julie Plec
Pääosissa:  Robbie Amell Luke Mitchell Peyton List Aaron Yoo Madeleine Mantock Mark Pellegrino
Alkuperämaa:   Yhdysvallat
Alkuperäiskieli:  englanti
Verkko:   The CW  Sub
Esitetty:  9. lokakuuta 2013 – 5. toukokuuta 2014
Tuotantokausia:  1
Jaksoja:  22
Ikäraja:  /
Sisältömerkintä:   
Aiheesta muualla
Virallinen sivusto
IMDb 
The Tomorrow People on yhdysvaltalainen The CW Television Networkin tieteissarja, joka perustuu samannimiseen 1970-luvulla esitettyyn brittiläiseen lastensarjaan. Televisiosarjan ensimmäinen jakso esitettiin Yhdysvalloissa 9. lokakuuta 2013. Sarjan heikoista katsojaluvusta johtuen kanava ei tilannut siitä enää toista tuotantokautta. Sarjaa alettiin esittää Suomessa 10. kesäkuuta 2014 Subilla tiistain myöhäisillassa kaksi jaksoa kerrallaan.
The Tomorrow People kertoo nuorista, joille on evoluution seurauksena tullut erikoisvoimia, kuten kyky kommunikoida telepaattisesti. Nuoret ovat kuitenkin ajojahdin kohteena, koska heidän koetaan olevan uhka tavallisille ihmisille.
Juoni

Evoluution seurauksena on kehittynyt uusi tavallisia ihmisiä edistyneempi ihmislaji, homo superior. Lajiin kuuluvilla ihmisillä, joita kutsutaan ”huomisen ihmisiksi”, on käytössään kolme T-voimaa – teleportaatio, telepatia ja telekinesia. Sarjan keskiössä on juuri joukkoon liittynyt Stephen Jameson, joka yrittää löytää samaan lajiin kuuluvan isänsä, joka katosi vuosia sitten. Hallituksen alaisuudessa toimiva ULTRA haluaa neutralisoida tai tappaa uuteen lajiin kuuluvat ihmiset, koska pelkää niiden olevan uhka tavalliseen homo sapiens -lajiin kuuluville ihmisille. ULTRAan kuuluu homo superior -lajin edustajia, jotka on taivuteltu tai painostettu omiaan vastaan.
Näyttelijät > Päähenkilöitä

| 0 | 1 | 2 |
| --- | --- | --- |
|  Robbie Amell  | … |  Stephen Jameson   |
|  Peyton List  | … |  Cara Coburn, huomisen ihminen   |
|  Luke Mitchell  | … |  John Young, huomisen ihminen   |
|  Aaron Yoo  | … |  Russell Kwon, huomisen ihminen   |
|  Madeleine Mantock  | … |  Astrid Finch, Stephenin koulukaveri   |
|  Mark Pellegrino  | … |  Jedikiah Price, evoluutiobiologi, geenitutkija, ULTRAn johtaja ja Stephenin setä   |
Näyttelijät > Sivuhenkilöitä

| 0 | 1 | 2 |
| --- | --- | --- |
|  Sarah Clarke  | … |  Marla Jameson, Stephenin äiti   |
|  Jacob Kogan  | … |  Luca Jameson, Stephenin veli   |
|  Jeffrey Pierce  | … |  Jack Jameson/Roger Price, Stephenin isä   |
|  Alexa Vega  | … |  Hillary Cole   |
|  Meta Golding  | … |  Darcy Nichols   |
|  Mitchel Kummen  | … |  John Young lapsena   |
|  Dan Stevens  | … |  TIM, huomisen ihmisten tietokone, tekoäly   |
|  Madeleine Arthur  | … |  Charlotte Taylor   |
|  Ben Hollingsworth  | … |  agentti Troy   |
|  Carly Pope  | … |  Morgan Burke   |
|  Serinda Swan  | … |  Cassandra Smythe   |
|  Simon Merrells  | … |  Hugh Bathory   |
|  Leven Rambin  | … |  Natalie   |
|  Laura Slade Wiggins  | … |  Irene Quinn   |
Tiitus Petäjäniemi

Tiitus Petäjäniemi (s. 1983 Jyväskylä) on suomalainen kuvataiteilija, taidemaalari ja valokuvaaja. Hän on opiskellut muun muassa Taideyliopiston Kuvataideakatemiassa, Imatran taidekoulussa ja Petäjäveden käsi- ja taideteollisessa oppilaitoksessa.
Petäjäniemen teoksia on useissa kokoelmissa ja hän on pitänyt useita yksityisnäyttelyitä. Hän on toiminut Kansallisgallerian valtuuskunnassa sekä Taideyliopiston ylioppilaskunnan hallituksessa. Teoksissaan hän käyttää usein akryylivärejä, öljymaaleja sekä tusseja.
Aiheesta muualla

Tiitus Petäjäniemen portfolio
Livasaatio.fi: Tiitus Petäjäniemei tammikuu 2017 (Arkistoitu – Internet Archive)
The Young Pope – piru vai pyhimys

| The Young Pope – piru vai pyhimys> The Young Pope |
| --- | --- |

Tyyli:  draama
Kestoaika:  46–60 minuuttia
Luoja(t):  Paolo Sorrentino
Pääosissa:  Jude Law Diane Keaton Silvio Orlando Javier Cámara Scott Shepherd Cécile de France Ludivine Sagnier Toni Bertorelli James Cromwell
Alkuperämaa:   Italia  Espanja  Ranska
Alkuperäiskieli:  englanti italia espanja
Verkko:  Sky Atlantic HBO Canal+
Esitetty:  21. lokakuuta – 18. marraskuuta 2016
Tuotanto
Tuottaja(t):  Jude Law Ben Jackson
Vastaava(t) tuottaja(t):  Lorenzo Mieli Mario Gianani Viola Prestieri Paolo Sorrentino Caroline Benjo Carole Scotta Simon Arnal Jaume Roures Javier Méndez Tony Grisoni John Lyons Ron Bozman (pilotti) Nils Hartmann Sonia Rovai Roberto Amoroso
Ohjaaja(t):  Paolo Sorrentino
Käsikirjoittaja(t):  Paolo Sorrentino Stefano Rulli Tony Grisoni Umberto Contarello
Leikkaaja(t):  Cristiano Travaglioli
Kuvaaja(t):  Luca Bigazzi
Tuotantoyhtiö(t):  Wildside Haut et Court TV Mediapro Sky Atlantic Home Box Office Canal+
Aiheesta muualla
IMDb
The Young Pope – piru vai pyhimys (engl. The Young Pope) on italialainen draamasarja, jonka on luonut ja ohjannut Paolo Sorrentino sarjan alkuperäiskanaville Sky Atlanticille, HBO:lle ja Canal+:lle. Sarjan ensiesitys oli 21. lokakuuta 2016 – 18. marraskuuta 2016. Suomessa The Young Popea esitti kesällä 2017 Yle TV1.
The Young Popen pääosia esittävät Jude Law, Diane Keaton ja Silvio Orlando. Sarjassa puhutaan sekä englantia että italiaa. Vuonna 2020 sarja sai jatkoa nimellä The New Pope
Rooleissa

Jude Law – Paavi Pius XIII (s. Lenny Belardo), juuri valittu amerikkalainen paavi ja entinen New Yorkin roomalaiskatolisen arkkihiippakunnan arkkipiispa.
Diane Keaton – Sisar Mary, amerikkalainen nunna, joka kasvatti Berlardon ja Dussolierin. Nykyisin paavin henkilökohtainen sihteeri.
Silvio Orlando – Kardinaali Angelo Voiello, Camerlengo ja valtiosihteeri.
Bernardo Gutierrez – Monsignore (myöh. Kardinaali) Bernardo Gutierrez.
Scott Shepherd – Kardinaali Andrew Dussolier, Lennyn pitkäaikainen ystävä.
Cécile de France – Sofia
Ludivine Sagnier – Esther
Toni Bertorelli – Kardinaali Caltanissetta
James Cromwell – Kardinaali Michael Spencer, entinen New Yorkin roomalaiskatolisen arkkihiippakunnan arkkipiispa ja Lennyn mentori.
Juoni

Sarjan päähenkilö on 47-vuotias ketjupolttava ja kevytkolaa hörppivä amerikkalaispaavi Pius XIII (Jude Law), joka on siviilinimeltään Lenny Belardo. Hän ei ole harras eikä nöyrä vaan sisäisten ristiriitojen repimä. Katolilaiset ovat uudesta paavista innoissaan, mutta katolisen kirkon kardinaalikunta on hämmentynyt. Varsin pian käy ilmi, että paavi Pius XIII on ailahtelevainen, vastakohtien mies ja erittäin suorasukainen. Entisestä elämästään paavi tuo Vatikaaniin kasvattiäitinsä, sisar Maryn (Diane Keaton), josta tehdään hänen avustajansa.